Antiklos

Antiklos (Antiklos) je v gréckej mytológii syn Ortyka, achájsky bojovník v trójskej vojne.

Antiklos bol podľa niektorých antických zdrojov manželom Laodameie a v závere trójskej vojny patril medzi achájskych bojovníkov, ktorí sa ukrytí v trójskom koni chystali na prekvapivý útok proti Tróji. 

Trójska Helena so svojim manželom Déifobom dreveného koňa pozorne prezreli, niekoľkokrát ho obišli a Helena, aby odhalila možných achájskych hrdinov ukrytých v ňom, napodobnila hlasy ich manželiek a volala ich po mene.  Achájci len veľmi ťažko odolali pokušeniu, aby sa neozvali. Jediný Antiklos nedokázal mlčať, ale Odyseus mu v poslednej chvíli rukou zakryl ústa a družinu tak zachránil.

Referencie 

Postavy gréckej mytológie
Trójska vojna